Diari Oficial de la Generalitat Valenciana


Sumari del DOGV 8731, del 03-02-2020 (2020/821)

RESOLUCIÓ de 29 de gener de 2020, de la consellera d'Innovació, Universitats, Ciència i Societat Digital, per la qual s'anul·la el nomenament de la titular de la Secretaria del Consell Social de la Universitat Jaume I de Castelló.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8731

Data del DOGV
:   03-02-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/821


Data del document
:   29-01-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Jaume I

RESOLUCIÓ de 29 de gener de 2020, de la consellera d'Innovació, Universitats, Ciència i Societat Digital, per la qual s'anul·la el nomenament de la titular de la Secretaria del Consell Social de la Universitat Jaume I de Castelló. [2020/821]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social. De conformitat amb això, la Llei 2/2003, de 28 de gener, de consells socials de les universitats públiques valencianes, estableix, en l'article 16, que el Consell Social disposarà d'una secretaria al capdavant de la qual estarà el secretari o la secretària del Consell Social, que serà nomenat i separat per la persona que ostente la titularitat de la conselleria competent en matèria d'universitats, a proposta del president o la presidenta del Consell. La designació recaurà en persona que no siga vocal del Consell Social. El nomenament o cessament del secretari o la secretària es publicarà en el Diari Oficial de la Generalitat Valenciana.  
Mitjançant Resolució de 26 d'octubre de 2016, del conseller d'Educació, Investigació, Cultura i Esport, es va nomenar Blanca Vicente Ninot com a titular de la Secretaria del Consell Social de la Universitat Jaume I de Castelló, publicat en el DOGV del 28 d'octubre de 2016.  
  
Amb data 19 de desembre de 2019 el Tribunal Superior de Justícia de la Comunitat Valenciana, Sala Contenciosa Administrativa, Secció Segona, comunica que la sentència 801/2019, de 29 d'octubre, de 2019 d'aquest tribunal, que posa fi al recurs contenciós administratiu interposat contra el nomenament de la mencionada secretària del Consell Social, és ferma.  
Vist tot el que s'ha exposat, i de conformitat amb la proposta de la directora general d'Universitat, Investigació i Ciència, de data 20 de gener de 2020, i en virtut de les atribucions que em confereix l'article 28 de la Llei 5/1983, de 30 de desembre, del Consell, així com el Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Anul·lar el nomenament de Blanca Vicente Ninot com a secretaria del Consell Social de la Universitat Jaume I de Castelló.  
  
Segon  
Aquesta resolució tindrà efectes l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquesta resolució, que posa fi en la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
Alacant, 29 de gener de 2020.- La consellera d'Innovació, Universitats, Ciència i Societat Digital: Carolina Pascual Villalobos.